Juhani Yli-Vakkuri

Juhani Yli-Vakkuri (s. 1977) on suomalainen filosofi, joka toimii kielifilosofian professorina Tarton yliopistossa. Hän on myös professori ja vanhempi tutkija (Senior Research Fellow) Australian Catholic Universityssä Melbournessa. Hän väitteli tohtoriksi Oxfordin yliopistosta vuonna 2012. Yli-Vakkuri on erikoistunut kielifilosofiaan, mielenfilosofiaan, tietoteoriaan, metafysiikkaan ja filosofiseen logiikkaan. Mielenfilosofiassa hän on puolustanut eksternalismia erityisesti John Hawthornen kanssa kirjoittamassaan teoksessa Narrow Content (2018). Kielifilosofian ja filosofisen logiikan alalla hänet tunnetaan kolmiulotteisen semantiikan kehittäjänä, jota hän on soveltanut epämääräisyyden logiikkaan. Timothy Williamsonin arvion mukaan “Yli-Vakkurin semantiikan malliteoreettinen luonne saavuttaa hyvän tasapainon informatiivisuuden ja joustavuuden välillä”.

Teoksia

Lähteet

Aiheesta muualla
 Juhani Yli-Vakkurin kotisivu 
 Juhani Yli-Vakkuri.  Tarton yliopisto 
 New Professor in Philosophy of Language.  Tarton yliopisto 

Suomalaiset filosofit
Suomalaiset professorit
Tarton yliopiston professorit
Analyyttiset filosofit
Kielifilosofit
Mielenfilosofit
Metafyysikot
Loogikot
Vuonna 1977 syntyneet
Elävät henkilöt